
Ehitusloa andmine (Jalgratta tee 8// Väike-Äkke)

1. ASJAOLUD JA MENETLUSE KÄIK  
24.05.2023 ehitisregistri elektroonilisse keskkonda laekus läbi vaatamiseks ehitusloa taotlus nr 2311271/09382 Jalgratta tee 8, katastritunnus  51103:004:0025, ning  Jalgratta tee 2 // Väike-Äkke kinnistule, katastritunnus 51103:005:0004, kunstlumetiigi, ehitisregistri kood 221432185, rajamiseks koos ehitusprojektiga „Äkkeküla suusaradade kunstlume tiik ja pumbamaja“, töö nr 838, projekteerija Merin OÜ Inseneribüroo.
[bookmark: _GoBack]
Ehitusloa taotluse menetlus toimus ehitisregistris nr 368346 all.  Menetlustesse olid kaasatud kinnistute omaniku esindaja 	Sihtasutus Narva Linna Arendus ning Narva Linnavalitsuse Arhitektuuri- ja Linnaplaneerimise Ameti spetsialistid. Kõik menetlusse kaasatud isikud kooskõlastasid ning avaldasid oma arvamuse ehituslubade eelnõude kohata. 

Arhitektuuri-ja Linnaplaneerimise Amet kooskõlastas tingimustega:

„1. Puudub likvideeritavate puude dendroloogline hinnang, asendusistutuse arvutus ja seletuskirja P8 töömahtude kirjelduses puudub asendusistutuse teostamine. Puudub pumpla osa projektist (plaan, vaated, sh välisviimistlus, lõige, seletuskiri), seega ei ole võimalik seda kontrollida ega kooskõlastada. Pumpla rajamiseks on kohustuslik esitada ehitusteatis. 
Kooskõlastan märkusega ainult tiigi ja sellega seonduvate tehnorajatiste rajamise (v.a pumpla hoone). Märkus haldusaktile- täiendada ehitusprojekti likvideeritavate suurte puude dendroloogilise hinnanguga ja asendusistutuse osaga (istutatavate puude liigid, asukohad,  istutus- ja hooldustingimused). Asendusistutuse asukohad ja puude arv ning liigid kooskõlastada Linnamajandusametiga. Märkuse täitmist kontrollitakse kasutusloa taotlemisel.“

„2. Ehitusprojekti seletuskirjas on märgitud, et „tiigi lõunakaldale paigaldatakse pumbajaam. Ehitusseadustiku lisa nr 1 kohaselt mitteelamu hoone ehitisealuse pinnaga 0-20 m2 püstitamiseks kohalikule omavalitsusele peab esitama ehitusteatise. Ehitusteatis on esitamata. Enne kunstlumetiigi ja pumbajama ehitustööde alustamist ehitisregistri elektroonilises keskkonnas peab esitama ehitusteatise pumbajaama püstitamiseks. Enne ehitustööde alustamist kooskõlastada tellijaga ehitustööde organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Ehitustööde käigus tuleb järgida kehtiva Narva linna heakorra eeskirja § 9 sätestatud nõudeid. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 - tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.“

Seega takistusi taotlusele lisatud ehitusprojekti alusel ehitusloa andmiseks ei ole. Ehitusprojekt vastab sätestatud nõuetele, ehitisele ja ehitamisele esitatud nõuetele. Ehitusseadustiku § 44 märgitud ehitusloa andmisest keeldumise põhjused puuduvad.

2.    ÕIGUSLIKUD ALUSED
2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.

3.    OTSUS
3.1. Anda ehitusluba Jalgratta tee 8, katastritunnus  51103:004:0025, ning  Jalgratta tee 2 // Väike-Äkke kinnistule, katastritunnus 51103:005:0004, kunstlumetiigi, ehitisregistri kood 221432185, rajamiseks koos ehitusprojektiga „Äkkeküla suusaradade kunstlume tiik ja pumbamaja“, töö nr 838, projekteerija Merin OÜ Inseneribüroo, kohaselt
3.2. Kohustada ehitustööde tellijat enne ehitustööde alustamist tagada märkuste lahendamine, mis on käesoleva korralduse  punktis 1 esitatud Narva Linnavalitsuse Arhitektuuri- ja Linnaplaneerimise Ameti poolt.

4.    RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

